Phoenicopterus ruber

Phoenicopterus ruber es l’espècia de becarut o flamenc pus espandida. Es un aucèl qu'aperten a la familha Phoenicopteridae e l'órdre Ciconiiformes, anteriorament Phoenicopteriformes. 
Los flamencs son d'aucèls cambaruts, de bèc corbat  e long (becarut). Mesuran entre 90 e 150 cm de nautor. Lor plumatge pòt èsser fòrça colorat de tons ròses vius. Son d' animals que s'alimentan d'algas e de pichons crustacèus per filtracion.

Los becaruts son d'aucèls gregaris, que vivon en tropelats nombroses amassats en zònas aqüaticas. 
S'encontran dins de regions d’Africa, en Asia del Sud-Oèst (e Turquia), Euròpa prèp de la Mediterranèa (Camarga, Formentera). Qualques populacions fan de migracions cortas.

 Alimentacion 
Los becaruts se noirisson per filtracion mercé a la forma particulara de lor bèc plan adaptat per desseparar la fanga e la baudra del manjar que lor cal. Lo filtratge dels elements nutritius es facilitat per una estructura en penche, de lamèlas situadas a la broa de las maissèlas, e per una lenga rufa.
La color dels becaruts ven de la pigmentacion dels crustacèus rosencs que manjan.


Categoria:Ausèl (nom scientific)
Categoria:Fenicopterifòrme